Jegyzőkönyv

az Európai Gazdasági Közösség és az Elefántcsontparti Köztársaság között létrejött, az elefántcsontparti part menti halászatról szóló megállapodásban előírt halászati lehetőségek és pénzügyi hozzájárulás 2000. július 1-jétől 2003. június 30-ig terjedő időtartamra történő megállapításáról

1. cikk

2000. július 1-jétől kezdődően, és egy hároméves időszakra vonatkozóan a megállapodás 2. cikke szerinti halászati lehetőségek a következők:

a) a fagyasztóval felszerelt vonóhálós halászhajók esetében, amelyek tengerfenéken élő fajokra – úgymint mélytengeri rákfélékre, lábasfejűekre és tengerfenéken élő halakra – halásznak: éves átlagban 600 bruttó regisztertonna (BRT) havonta;

b) a horgászbotos tonhalhalászó hajók esetében: 12 hajó;

c) a felszíni hosszú horogsoros hajók esetében: 20 hajó;

d) a kerítőhálós tonhalhalászó hajók esetében: 39 hajó.

2. cikk

Az 1. cikkben említett halászati lehetőségek a Közösség kérelmére kölcsönös megegyezéssel növelhetők, amennyiben ezáltal az elefántcsontparti erőforrások ésszerű kiaknázása nem kerül veszélybe.

A fent említett esetben a 3. cikk (1) bekezdésében említett pénzügyi kompenzációt időarányosan növelni kell.

3. cikk

(1) Az 1. cikkben megállapított halászati lehetőségekre vonatkozó pénzügyi hozzájárulás 957500 EUR évente (275000 EUR pénzügyi kompenzációként és 682500 EUR az e jegyzőkönyv 4. cikkében előírt intézkedésekre).

(2) A tonhalhalászatra vonatkozó pénzügyi hozzájárulás évente 8500 tonna, az elefántcsontparti vizeken kifogott halra szól. Amennyiben a közösségi hajók által az elefántcsontparti halászati övezetben kifogott tonhalmennyiség meghaladja ezt a tömeget, a fent említett összeget arányosan növelni kell.

(3) Az éves pénzügyi kompenzációt a jegyzőkönyv minden évében legkésőbb december 31-ig folyósítani kell. Elefántcsontpart kizárólagos hatáskörrel rendelkezik e pénzügyi kompenzáció felhasználását illetően.

(4) A pénzügyi kompenzációt a Caisse autonome d'amortissement (CAA) által vezetett, … számú államkincstári számlára kell átutalni.

4. cikk

A 3. cikk (1) bekezdésében előírt pénzügyi hozzájárulásból évente 682500 EUR összeget az alábbi intézkedések finanszírozására fordítanak, a következő bontásban:

1. az elefántcsontparti halászati övezet halászati és biológiai erőforrásainak megismerését elősegítő tudományos programokra: 90000 EUR;

2. technikai programokra: 250000 EUR;

3. a halászat felügyeletéért felelős szerveknek nyújtott támogatás: 100000 EUR;

4. a Halászati Minisztérium részére, a halászati és akvakultúra-fejlesztési politikák és stratégiák kidolgozására nyújtott támogatás: 50000 EUR;

5. a halászatért felelős közigazgatási egységnek nyújtott intézményi támogatás: 110000 EUR;

6. tanulmányi ösztöndíjak, gyakorlati képzés és szemináriumok finanszírozására a halászattal kapcsolatos különböző tudományos, technikai és gazdasági területeken, valamint a halászattal összefüggő nemzetközi konferenciákon való részvétel költségeire: 50000 EUR;

7. nemzetközi szervezetek hozzájárulásaira: 32500 EUR.

Az intézkedésekről és az azokhoz rendelt összegekről a Halászati Minisztérium határoz, s tájékoztatja erről a Bizottságot.

Az éves összegeket az érintett szervek részére minden évben legkésőbb december 31-ig rendelkezésre kell bocsátani, és a felhasználás ütemének megfelelően a hatáskörrel rendelkező elefántcsontparti hatóságnak a Halászati Minisztérium által közölt bankszámlájára át kell utalni.

A halászatért felelős elefántcsontparti minisztérium – legkésőbb négy hónappal az e jegyzőkönyv évfordulóját követően – részletes jelentést küld ezen intézkedések végrehajtásáról és az elért eredményekről az Európai Közösségek Bizottsága küldöttségének. A Bizottság további információkat kérhet a Halászati Minisztériumtól az eredményeket illetően, valamint – az elefántcsontparti hatóságokkal folytatott konzultációt követően – kérheti az érintett kifizetések felülvizsgálatát az intézkedések tényleges végrehajtásának alapján.

5. cikk

Amennyiben a Közösség elmulasztja a 3. és 4. cikkben előírt fizetések teljesítését, Elefántcsontpartnak a halászati megállapodásból fakadó kötelezettségei felfüggesztésre kerülnek.

6. cikk

(1) Amennyiben az elefántcsontparti kizárólagos gazdasági övezetben (KGÖ) vis maior eset folytán nem folytatható halászati tevékenység, a Közösség – amennyiben lehetséges a Felek közötti előzetes konzultációkat követően – felfüggesztheti a pénzügyi hozzájárulás fizetését.

(2) A pénzügyi hozzájárulás fizetése újból megkezdődik, amint a helyzet rendeződik és a Felek közötti konzultációk megerősítik, hogy a helyzet minden valószínűség szerint lehetővé teszi a rendes halászati tevékenység folytatását.

7. cikk

Az Európai Gazdasági Közösség és az Elefántcsontparti Köztársaság között az elefántcsontparti part menti halászatról szóló megállapodás melléklete hatályát veszti, és az e jegyzőkönyv melléklete lép a helyébe.

8. cikk

E jegyzőkönyv az aláírásának napján lép hatályba.

E jegyzőkönyvet 2000. július 1-jétől kell alkalmazni.

--------------------------------------------------

MELLÉKLET

"

MELLÉKLET

A KÖZÖSSÉGI HAJÓK ÁLTAL AZ ELEFÁNTCSONTPARTI HALÁSZATI ÖVEZETBEN FOLYTATOTT HALÁSZATI TEVÉKENYSÉGET SZABÁLYOZÓ FELTÉTELEK

A. ENGEDÉLYKÉRELEM ÉS A KIÁLLÍTÁS RENDJE

A megfelelő közösségi hatóság – az Európai Közösségek Bizottságának elefántcsontparti küldöttsége útján – minden egyes, a megállapodás alapján halászni szándékozó hajó tekintetében benyújt egy kérelmet.

A kérelmeket az Elefántcsontpart által e célra rendelkezésre bocsátott formanyomtatványokon kell benyújtani, amelyek mintája mellékelve található (1. függelék).

Valamennyi engedélykérelemhez csatolni kell az engedély érvényességének időtartamára vonatkozó fizetési igazolást.

A díj minden állami és helyi terhet magában foglal, a szolgáltatási és kikötői díjak kivételével.

Az elefántcsontparti hatóságok a megállapodás hatálybalépését megelőzően közlik a díjfizetésnél alkalmazandó bankszámlákra vonatkozó információkat.

Az engedélyeket meghatározott hajóra állítják ki, s azok nem átruházhatók.

Mindazonáltal, a vis maior esetének fennállásakor és az Európai Közösségek Bizottságának kérelmére egy adott hajóra vonatkozó engedély helyettesíthető egy másik, az előbbihez hasonló tulajdonságokkal rendelkező hajóra vonatkozó új engedéllyel. A helyettesített hajó tulajdonosa – az Európai Közösségek Bizottságának elefántcsontparti küldöttsége útján – visszaszolgáltatja az érvénytelenné vált engedélyt az elefántcsontparti halászati minisztérium részére.

Az új engedélyen feltüntetik a következőket:

- a kiállítás időpontja,

- az a tény, hogy az új engedély érvényteleníti az előző hajó engedélyét, és annak helyébe lép.

A fennmaradó érvényességi időre nem fizetendő semmiféle, a megállapodás 4. cikkének (2) bekezdése szerinti díj.

1. Az elefántcsontparti hatóságok a kérelem beérkezését követő 30 napon belül megküldik az engedélyeket az Európai Közösségek Bizottságának elefántcsontparti küldöttsége útján.

2. Az eredeti engedélyt állandó jelleggel a fedélzeten kell tartani, és a hatáskörrel rendelkező elefántcsontparti hatóságok felszólítására be kell azokat mutatni.

Mindazonáltal a horgászbotos tonhalhalászó hajók, a kerítőhálós tonhalhalászó hajók és a felszíni hosszú horogsoros hajók esetében az Európai Közösségek Bizottsága által megtett, az előlegfizetés megtörténtéről szóló értesítés kézhezvételét követően, az elefántcsontparti hatóságok felveszik az érintett hajót a halászatra szóló engedéllyel rendelkező hajók jegyzékébe, amelyet megküldenek az elefántcsontparti ellenőrző hatóságoknak. Az eredeti engedély kézhezvételéig a már megadott engedélyről (telefaxon megküldve) másolat állítható ki a fedélzeten tartás céljából.

3. A megállapodás 2. cikke alapján engedéllyel rendelkező vonóhálós halászhajók a hajónak az 1. függelékben felsorolt, az engedély kiállításakor az abba bejegyzett tulajdonságaiban bekövetkezett valamennyi változásról értesítik a hatáskörrel rendelkező elefántcsontparti hatóságokat.

4. A vonóhálós halászhajó bruttó regisztertonnájának bármilyen növekedése esetén új engedélykérelmet kell benyújtani.

B. A HORGÁSZBOTOS TONHALHALÁSZÓ HAJÓKRA, A KERÍTŐHÁLÓS TONHALHALÁSZÓ HAJÓKRA ÉS A FELSZÍNI HOSSZÚ HOROGSOROS HAJÓKRA VONATKOZÓ RENDELKEZÉSEK

1. Az engedélyek egyéves időtartamra szólnak. Megújíthatók.

2. A díj az elefántcsontparti halászati övezetben kifogott hal minden tonnája után 25 EUR.

3. Az engedélyeket a horgászbotos tonhalhalászó hajók esetében 375 EUR, a kerítőhálós tonhalhalászó hajók esetében 2750 EUR, a felszíni hosszú horogsoros hajók esetében 1000 EUR éves átalányösszeg fizetését követően állítják ki.

4. Az Európai Közösségek Bizottsága minden egyes naptári év végén elkészíti halászati évre fizetendő díjak végleges kimutatását az egyes hajótulajdonosok által elkészített, és a fogási adatok ellenőrzéséért felelős tudományos intézetek által – úgymint egyrészről az Institut de recherche pour le développement (IRD), az Instituto Español de Ocenografía (IEO) és az Instituto Português de Investigação Marítima (IPIMAR) által, másrészről a Centre de recherche océanographique de Côte d'Ivoire (Elefántcsontparti Oceanográfiai Kutatóközpont) által – megerősített fogási nyilatkozatok alapján. A kimutatást egyidejűleg továbbítják az elefántcsontparti halászati hatóságok és a hajótulajdonosok részére. Az elefántcsontparti halászati hatóságok részére fizetendő minden kiegészítő befizetést a hajótulajdonosoknak a végleges kimutatásról szóló értesítéstkövető 30 napon belül teljesíteniük kell.

Mindazonáltal, ha a végleges kimutatás szerinti összeg nem éri el a fent említett előleget, a különbözet nem téríthető vissza a hajótulajdonos részére.

5. Az elefántcsontparti hatóságok a megállapodás hatálybalépését megelőzően közlik a díjfizetésnél alkalmazandó bankszámlákra vonatkozó információkat.

C. A FAGYASZTÓVAL FELSZERELT VONÓHÁLÓS HALÁSZHAJÓKRA VONATKOZÓ RENDELKEZÉSEK

1. A fagyasztóval felszerelt vonóhálós halászhajók esetében az engedélyek három, hat vagy tizenkét hónapos időtartamra érvényesek. Megújíthatók.

2. Az éves díj 168 EUR/bruttó regisztertonna (BRT) hajónként.

Az egy évnél kevesebb időtartamra érvényes engedélyekre vonatkozó díjat időarányosan kell fizetni. A hat, illetőleg három hónapos engedélyekre 3 %-os, illetőleg 5 %-os felár alkalmazandó.

D. FOGÁSI NYILATKOZATOK

1. Az elefántcsontparti halászati övezetben e megállapodás alapján halászati tevékenység folytatására jogosult hajók megküldik a fogási nyilatkozataikat a halászati hatóságoknak, s egy másolatot az Európai Közösségek Bizottságának elefántcsontparti küldöttsége részére, a következők szerint:

a) a vonóhálós halászhajók esetében a 2. függelékben szereplő formanyomtatványt kell alkalmazni a bejelentésnél. E nyilatkozatokat havi rendszerességgel kell elkészíteni, s legalább háromhavonta közölni kell;

b) a horgászbotos tonhalhalászó hajók, a kerítőhálós tonhalhalászó hajók s a felszíni hosszú horogsoros hajók esetében halászati naplót kell vezetni minden egyes, az elefántcsontparti halászati övezetben töltött halászati időtartamra vonatkozóan, a felszíni hosszú horogsoros hajók esetében a 3. függelékben, a kerítőhálós hajók és a horgászbotos hajók esetében a 4. függelékben meghatározott minta szerint. Ezt akkor is ki kell tölteni, ha nem volt fogás.

A formanyomtatványokat vagy összegyűjti a kikötőben a Centre de recherche océanographique de Côte d'Ivoire megfelelő részlege, vagy az elefántcsontparti halászati övezetben megtett halászati út végét követő 45 napon belül meg kell küldeni azokat ugyanezen részlegnek.

A másolatokat meg kell küldeni a B. szakasz 4. pontjában említett tudományos intézeteknek.

A formanyomtatványokat olvashatóan kell kitölteni és a hajó kapitányának alá kell azokat írnia. Ezen túl "Az elefántcsontparti halászati övezeten kívül" szöveget be kell jegyezni a fent említett halászati naplóba az olyan időtartamok esetében, amelyekben a hajó nem az elefántcsontparti vizeken tartózkodik.

2. Amennyiben e rendelkezéseket nem tartják be, az elefántcsontparti hatóságok fenntartják a jogot arra nézve, hogy mindaddig felfüggesszék a jogsértő hajó engedélyét, míg az meg nem felel az alaki követelményeknek. Ebben az esetben az Európai Közösségek Bizottságának elefántcsontparti küldöttségét haladéktalanul értesíteni kell.

E. A FOGÁS PARTRA RAKÁSA

A tonhalhalászó hajóknak és a felszíni hosszú horogsoros hajóknak, amelyek egy elefántcsontparti kikötőben rakják partra a fogásukat – amennyiben lehetséges – járulékos halfogásaikat az elefántcsontparti kereskedők rendelkezésére bocsátják a helyi piac árain, s a szabad verseny elvével összhangban.

Ezen túl, a közösségi tonhalhalászó hajók hozzájárulnak az elefántcsontparti tonhalkonzervgyárak ellátásához, a közösségi hajótulajdonosok és az elefántcsontparti kereskedők kölcsönös egyetértésével – a nemzetközi piac árai alapján – meghatározott áron. A fizetést konvertibilis valutában kell teljesíteni. A partrarakási ütemtervet a közösségi hajótulajdonosok és az elefántcsontparti kereskedők kölcsönös egyetértésével kell kialakítani.

F. HALÁSZATI ÖVEZETEK

1. Az ívási területek és a helyi kisipari halászati tevékenységek védelme érdekében, az engedéllyel rendelkező közösségi hajók nem folytathatnak a megállapodás 2. cikke szerinti halászati tevékenységet a következő övezetekben:

- a parttól 12 tengeri mérföldig a horgászbotos tonhalhalászó hajók és a felszíni hosszú horogsoros hajók esetében,

- a parttól 6 tengeri mérföldig a fagyasztóval felszerelt vonóhálós halászhajók esetében,

- a parttól a 200 m-es izobátig a fagyasztóval felszerelt kerítőhálós tonhalhalászó hajók esetében.

2. Mindazonáltal az élő csalit használó horgászbotos tonhalhalászó hajók – kizárólag saját szükségleteik fedezésére – halászhatnak csalira a fent meghatározott tiltott övezetben.

G. BELÉPÉS AZ ÖVEZETBE ÉS TÁVOZÁS ONNÉT

Az elefántcsontparti halászati övezetbe való belépést és az onnét való távozást követő három órán belül, valamint az elefántcsontparti vizeken folytatott halászati tevékenység alatt háromnaponta valamennyi hajónak közvetlenül értesítenie kell az elefántcsontparti hatóságokat a helyzetéről és a fedélzetén lévő fogásról, lehetőleg faxon ((225) 21 35 04 09), vagy azon hajók esetében, amelyek nem rendelkeznek telefaxszal, rádió (…...) vagy telex (…..) útján.

A megfelelő faxszámról és rádiófrekvenciáról a halászati engedély kiállításakor adnak tájékoztatást.

Az elefántcsontparti hatóságok és a hajótulajdonosok megőriznek egy másolatot a fax útján, illetőleg egy felvételt a rádió útján lebonyolított kommunikációról mindaddig, míg mindkét fél meg nem erősíti a B. szakaszban említett végleges díjkimutatást.

Az a hajó, amely az elefántcsontparti hatóságok tájékoztatása nélkül folytat halászati tevékenységet, engedély nélküli hajónak tekintendő.

H. HÁLÓSZEMBŐSÉG

A legkisebb engedélyezett szembőség (kifeszített hálók esetében) a következő:

a) 40 mm a mélytengeri rákfélékre halászó fagyasztóval felszerelt vonóhálós halászhajók esetében;

b) 70 mm a lábasfejűekre halászó fagyasztóval felszerelt vonóhálós halászhajók esetében;

c) 60 mm a halakra halászó fagyasztóval felszerelt vonóhálós halászhajók esetében;

d) tonhal esetében az ICCAT által ajánlott nemzetközi szabványokat kell alkalmazni.

I. TENGERÉSZEK ALKALMAZÁSA

A megállapodás alapján engedéllyel rendelkező hajók tulajdonosai hozzájárulnak az elefántcsontparti állampolgárok gyakorlati szakmai képzéséhez az alábbi feltételekkel és keretek között:

1. Valamennyi vonóhálós halászhajó esetében alkalmaznak:

- a 250 BRT alatti hajók esetében egy tengerészt,

- a 250 és 300 BRT közötti hajók esetében két tengerészt,

- a 300 BRT-n felüli hajók esetében három tengerészt.

A tonhalhalászó hajók és a felszíni hosszú horogsoros hajók tulajdonosai az alábbi feltételek és keretek között vállalnak kötelezettséget elefántcsontparti állampolgárok alkalmazására:

- a horgászbotos tonhalhalászó hajóflotta esetében négy elefántcsontparti tengerészt alkalmaznak az elefántcsontparti halászati övezetben a tonhalfogási időszak idejére, valamennyiüket más-más hajón,

- a kerítőhálós tonhalhalászó hajóflotta esetében 30 elefántcsontparti tengerészt alkalmaznak,

- a felszíni hosszú horogsoros hajóflotta esetében négy elefántcsontparti tengerészt alkalmaznak az elefántcsontparti halászati övezetben a tonhalfogási időszak idejére, valamennyiüket más-más hajón.

A fenti keretek nem akadályozzák meg további elefántcsontparti tengerészek alkalmazását a hajótulajdonos kérelmére.

Az elefántcsontparti tengerészeket a hatáskörrel rendelkező hatóság által elismert hivatásos tengerészek közül választják ki.

2. A tengerészek bérét az engedélyek kiadása előtt a hajótulajdonosok vagy képviselőik és a hatáskörrel rendelkező elefántcsontparti hatóságok közös megegyezéssel állapítják meg; a bérköltségeket a hajótulajdonosok viselik, és ez magában foglalja a tengerészekre vonatkozó társadalombiztosítási hozzájárulást (beleértve az életbiztosítást, a baleset- és betegségbiztosítást.)

3. Amennyiben nem alkalmaznak tengerészt, a horgászbotos tonhalhalászó hajók, a kerítőhálós tonhalhalászó hajók és a felszíni hosszú horogsoros hajók tulajdonosai a nem alkalmazott tengerészek munkabérével azonos mértékű átalányösszeg fizetésére kötelesek.

Ezen összeget az elefántcsontparti tengerészek képzésére fordítják, és az elefántcsontparti halászati hatóságok által megjelölt számlára kell befizetni.

4. A hatáskörrel rendelkező elefántcsontparti hatóságok javaslatára, és a hajó kapitányának beleegyezésével valamennyi hajó felvehet gyakornokot a fedélzetére. A gyakornoknak a lehetőségekhez mérten ugyanazokat a feltételeket biztosítják a fedélzeten, mint amelyeket a legénység azonos szinten lévő tagjainak. A gyakornok tartózkodási költségeit Elefántcsontpart fedezi.

J. TUDOMÁNYOS MEGFIGYELŐK FELVÉTELE A FEDÉLZETRE

Az elefántcsontparti halászati övezetben halászati tevékenységet folytató hajóknak az elefántcsontparti hatóságok kérelmére egy tudományos megfigyelőt kell a fedélzetre felvenniük; e megfigyelőt tisztként kell kezelni. Ez a lehetőségekhez mérten az elhelyezésére is vonatkozik. A megfigyelő által a hajón töltött időt az elefántcsontparti hatóságok határozzák meg, de főszabályként ez nem lépheti túl a feladatai elvégzéséhez szükséges időt.

A megfigyelő a fedélzeten:

- megfigyeli a hajón folytatott halászati tevékenységet,

- ellenőrzi a halászati tevékenységet folytató hajó helyzetét,

- elvégzi a biológiai mintavételt a tudományos programokkal összefüggésben,

- feljegyzi az alkalmazott halászfelszerelést,

- ellenőrzi az elefántcsontparti halászati övezetre vonatkozó, a halászati naplóba feljegyzett fogási adatokat.

A fedélzeten tartózkodása alatt, a megfigyelő:

- megteszi a szükséges lépéseket annak érdekében, hogy a feltételek, amelyek között a fedélzetre felvették és a jelenléte a fedélzeten ne akadályozza vagy zavarja a halászati tevékenységeket,

- tiszteletben tartja a fedélzeten lévő tárgyak és felszerelések épségét és a szóban forgó hajóhoz tartozó valamennyi dokumentum bizalmas jellegét,

- tevékenységi jelentést készít, amelyet továbbít a hatáskörrel rendelkező elefántcsontparti hatóságnak, s amelyről másolatot küld az Európai Közösségek Bizottsága küldöttségének.

A hajóra való felvételének feltételei a hajótulajdonos vagy képviselője és az elefántcsontparti hatóságok közötti megegyezés tárgyát képezik. A vonóhálós halászhajók tulajdonosai évi 4 EUR/BRT összeget fizetnek időarányosan minden egyes, az elefántcsontparti halászati övezetben halászati tevékenységet folytató hajó után, az engedély díjával együtt az elefántcsontparti hatóságoknak. Ezt az összeget az elefántcsontparti halászati hatóságok által meghatározott számlára kell befizetni. A kerítőhálós tonhalhalászó hajók, a horgászbotos tonhalhalászó hajók és a felszíni hosszú horogsoros hajók tulajdonosai 10 EUR összeget fizetnek naponta minden fedélzetre felvett megfigyelő után. Amennyiben a hajótulajdonos nem tudja a megfigyelőt az elefántcsontparti hatóságokkal kölcsönös megegyezéssel meghatározott elefántcsontparti kikötőben felvenni s ott partra tenni, fedeznie kell a megfigyelő utazási költségeit.

Amennyiben a megfigyelő a megegyezés szerinti időben és helyen, valamint a megbeszélt időpontot követő 12 órán belül nem jelenik meg, a hajótulajdonosok automatikusan mentesülnek a megfigyelő fedélzetrevételi kötelezettsége alól.

A megfigyelő bérét és társadalombiztosítási hozzájárulásait a megfelelő elefántcsontparti hatóságok fizetik.

K. FELÜGYELET ÉS ELLENŐRZÉS

Az elefántcsontparti hatóságok kérelmére a megállapodás keretében halászati tevékenységet folytató közösségi hajók engedélyezik és segítik a felügyeletért és ellenőrzésért felelős elefántcsontparti tisztviselő hajójuk fedélzetére való felszállását és feladatai teljesítését.

A tisztviselő nem tartózkodhat a fedélzeten a feladatai elvégzéséhez szükséges időn túl.

L. A HAJÓK ÁTVIZSGÁLÁSA

1. Az Európai Közösség Bizottságának elefántcsontparti küldöttségét három munkanapon belül értesítik valamennyi, a Közösség valamely tagállamának lobogója alatt hajózó, s e megállapodás keretében tevékenykedő hajó átvizsgálásáról az elefántcsontparti halászati övezeten belül. Egyidejűleg egy tömör jelentést kell küldeni a küldöttségnek az átvizsgáláshoz vezető okokról és körülményekről.

2. Mielőtt a hajó kapitányát vagy személyzetét, illetve szállítmányát és felszerelését érintő bármilyen intézkedést – kivéve azokat, amelyek a feltételezett jogsértés bizonyítékainak biztosítása érdekében szükségesek – kilátásba helyeznének, a fenti információk beérkezését követő egy munkanapon belül az Európai Közösség Bizottságának elefántcsontparti küldöttsége, s a halászati és felügyeleti hatóságok – lehetőség szerint az érintett tagállam képviselőjének bevonásával – konzultációs ülést tartanak. Az ülésen a felek megosztanak egymással minden releváns dokumentumot és információt, amelyek segíthetnek a megállapított tények körülményeit tisztázni. A hajótulajdonost vagy képviselőjét tájékoztatják az ülés eredményéről és az átvizsgálásból eredő valamennyi intézkedésről.

3. Mielőtt bármiféle bírósági eljárást kezdeményeznének, kísérletet kell tenni az állítólagos jogsértés egyezséggel való rendezésére. Ezen egyezségi eljárásnak az átvizsgálást követő három munkanapon belül be kell fejeződnie.

4. Amennyiben az ügyet nem sikerül egyezség útján rendezni, és így a kapitányt a hatáskörrel rendelkező elefántcsontparti bíróság elé állítják, az egyezségi eljárás lezárását követő két munkanapon belül a hatáskörrel rendelkező hatóság megállapít egy ésszerű mértékű banki biztosítékot a bírósági határozat megszületéséig. A banki biztosítékot a hatáskörrel rendelkező hatóság felszabadítja, mihelyt az érintett hajó kapitányát bírósági határozattal felmentik.

5. A hajót és legénységét elengedik:

- a konzultációs ülés végét követően, ha a megállapított tények ezt lehetővé teszik, vagy

- a pénzbírság megérkezésekor (egyezségi eljárás), vagy

- a banki biztosíték letétbe helyezésekor (bírósági eljárás).

6. Amennyiben bármely Fél úgy ítéli meg, hogy a fenti eljárás alkalmazásánál probléma merült fel, sürgős konzultációt kérhet.

1. függelék

MINISTÈRE DE LA PRODUCTION ANIMALE BP V 84 Abidjan (République de Côte d'Ivoire) | RÉPUBLIQUE DE CÔTE D'IVOIRE UNION – DISCIPLINE - TRAVAIL |

HALÁSZATI ENGEDÉLY IRÁNTI KÉRELEM

A. RÉSZ

1. A hajótulajdonos neve: …

2. A hajótulajdonos állampolgársága: …

3. A hajótulajdonos üzleti címe: …

…

…

B. RÉSZ

(Minden egyes hajó esetében kitöltendő)

1. Érvényességi idő: …

2. A hajó neve: …

3. Építési év: …

4. Eredeti lobogó: …

5. Jelenlegi lobogó: …

6. A jelenlegi lobogó megszerzésének időpontja: …

7. A megszerzés éve: …

8. Honi kikötő és lajstromozási szám: …

9. Halászati övezetek: …

10. Halászat típusa: …

11. Bruttó űrtartalom (BRT): …

12. Nettó űrtartalom (NRT): …

13. Rádióhívójel: …

14. Teljes hossz (m): …

15. Orr (m): …

16. Oldalmagasság (m): …

17. A hajótest anyaga: …

18. Motorteljesítmény: …

19. Sebesség (csomó): …

20. Kabinok: …

21. A tartályok térfogata (m3): …

22. A halraktárok térfogata (m3): …

23. Fagyasztókapacitás (tonna/24 óra) és az alkalmazott rendszer: …

24. A hajótest színe: …

25. A felépítmény színe: …

26. A személyzet létszáma: …

27. Fedélzeti kommunikációs berendezés:

+++++ TIFF +++++

28. Navigációs és helymeghatározó berendezések:

+++++ TIFF +++++

29. Az alkalmazott segédcsónakok (minden egyes hajónál): …

29.1. Bruttó űrtartalom (BRT): …

29.2. Teljes hossz (m): …

29.3. Orr (m): …

29.4. Oldalmagasság (m): …

29.5. A csónaktest anyaga: …

29.6. Motorteljesítmény: …

29.7. Sebesség (csomó): …

30. Kiegészítő légi halérzékelő berendezés (akkor is, ha nem a fedélzetre telepítették): …

…

31. Honi kikötő: …

32. A kapitány neve: …

33. Címe: …

34. A kapitány állampolgársága: …

Kérjük, mellékelje a következőket:

- három színes fénykép a hajóról (oldalnézet), az alkalmazott segédcsónakokról és a kiegészítő légi halérzékelő berendezésről,

- az alkalmazott halászfelszerelés ábrázolása és részletes leírása,

- a hajótulajdonos képviselőjének e kérelem aláírására vonatkozó jogosultságát igazoló dokumentum.

… (a érelem dátuma) | … (a hajótulajdonos képviselőjének aláírása) |

2. függelék

+++++ TIFF +++++

3. függelék

+++++ TIFF +++++

függelék 4.

+++++ TIFF +++++

"

--------------------------------------------------